Rauf Muradov (geoloq)

**Rauf Bazirqau oğlu Muradov** — Texnika elmləri üzrə fəlsəfə doktoru, dosent, Azərbaycan Milli Elmlər Akademiyası nəzdində Respublika Seysmoloji Xidmət Mərkəzinin Elmi işlər üzrə müavini .

## Haqqında
Rauf Bazirqau oğlu Muradov 1952-ci il oktyabrın 13-də Bakı şəhərində anadan olub. 1959-cu ildə 132 saylı orta məktəbdə təhsil alıb. 1969-cu ildə Azərbaycan Dövlət Universitetinin (İndiki Bakı Dövlət Universiteti) "Faydalı qazıntı yataqlarının geologiyası və kəşfiyyatı" fakültəsinə daxil olub, 1974-cü ildə həmin Universiteti bitirib.

## Əmək fəaliyyəti
Mühəndis-geoloq kimi əmək fəaliiyətinə Rusiya Federasiyasının Pışma kompleks geoloji-kəşfiyyat ekspedisiyasında geoloq kimi başlayıb(1974–1979). 1979–1983-cü illərdə Əlcəzair Xalq Demokratik Respublikasında faydalı qazıntıların axtarışı və kəşfiyyatı, eləcə də onun istehsaatda tətbiqi sahəsində çalışıb. Əlcəzairdə tikinti materialları (sement, kərpic, mərmər və s.) yataqlarını kəşf edib. Dünyanın ən böyük yataqlarından olan Tizi-Uzu mərmər yatağının kəşfində iştirak edib.
1984–1986-cı illərdə Rauf Muradov Xəzər dəniz su ehtiyatlarınnı mühafizəsi idarəsində şöbə rəisi, 1996–1999-cu illərdə "Ətraf mühitin mühafizəsi üzrə Milli Fəaliyyən Planı"nın koordinatoru, 1999–2001-ci illərdə Dünya Bankının "Təxirəsalınmaz ekoloji investisiya layihəsi"nin icra qrupunun rəhbəri olub. 2002–2009-cu illərdə "Currie and Brown" İnternational LTD-nin marketinq üzrə menecer, 2009–2012-ci illərdə "Təmiz Şəhər" ASC-də Ətraf mühitin mühafizəsi şöbsinin müdiri, 2012–2015-ci illərdə "Bakı Tələbat Qabları" ASC İdarə Heyətinin baş direktoru olub. 2015-ci ildən Azərbaycan Milli Elmlər Akademiyası nəzdində Respublika Seysmoloji Xidmət Mərkəzində çalışır. Rauf Muradov dünyanın bir çox ölkələrində (Avstraliya, İndoneziya, Tailand, Norveç, İngiltərə, Almaniya, Fransa, Danimarka, İsveçrə, Macarıstan, Hollandiya, ABŞ, Şotlandiya, Xorvatiya və digər xarici ölkələrdə) geoloji və ekoloji problemlərə həsr olunmuş beynəlxalq konfrans və simpoziumlarında elmi məruzələrlə çıxış edib. Onlarla elmi məqalənin, 1 metodik vəsait, 2 dərslik, 5 ixtiranın müəllifidir.

## Elmi nailiyyətləri
Elmi fəaliyyəti dövründə, 1989-cu ildə indiki Azərbaycan Dövlət Sənaye Universitetinin aspiranturasina daxil olub, kiçik elmi işçi, kafedra assistenti, dosent vəzifələrində çalışıb. 1990-cı ildə "Исследование и совершенствование технологии добычи пильного камня карбонатных пород (на примере разработки травертинов и известняков Азербайджанской ССР") mövzusunda dissertasiya müdafiə edib, texnika elmləri üzrə fəlsəfə doktoru dərəcəsini, 1991-ci ildə Azərbaycan Respublikası Prezidenti yanında Ali Attestasiya Komissiyasının qərarı ilə dosent elmi adını alıb.

## Məqalələri
* Study of morphological and anatomical characteristics of the Koltut mulberry variety
* Study of yeild capacity and feed qualities of the leaf of te traploid Morus in summer frearing
* РЕГУЛИРОВАНИЕ ФИЗИКОМЕХАНИЧЕСКИХ И ДЕКОРАТИВНЫХ СВОЙСТВ ОБЛИЦОВОЧНЫХ ПЛИТ КАРБОНАТНЫХ ПОРОД
* Optimization of unit heating capacity of a biological solar complex
* СПОСОБ ПРЕДУПРЕЖДЕНИЯ ОПОЛЗНЕЙ НА КАРЬЕРАХ
* ABOUT THE ECOGEOPHYSICAL RISKS AND RESEARCH ON THE IMMERSED MUD VOLCANOES
* PROBABILISTIC ASSESSMENT OF THE SEISMIC HAZARD LEVEL OF THE "TAKHTA KORPU" RESERVOIR LOCATION
* SEISMOLOGICAL-GEOPHYSICAL RESEARCH CONDUCTED IN DASHKESAN SKARN-IRON ORE GROUP BED AND ASSESSMENT OF THE RISK OF LANDSLIDE THAT MAY OCCUR IN THE AREA
* Manifestation features of landslide process around the Mingachevir reservoir (2014)
* Surface Rupturing Earthquakes of the Greater Caucasus Frontal Thrusts, Azerbaijan
* About the seismic risk of Sabayil district of Baku
* ASSESSMENT OF SEISMIC HAZARD IN THE TERRITORY OF "TAKHTAKORPU" RESERVOIR OF AZERBAIJAN
* Surface rupturing earthquakes of the Greater Caucasus frontal thrusts, Azerbaijan
* About the seismic risk of Sabayil district of Baku
* Manifestation features of landslide process around the Mingachevir reservoir 2014)
* Assessment of seismic hazard in the territory of "Takhtakorpu" reservoir of Azerbaijan
* Probabilistic assessment of the seismic hazard level of the "Takhtakorpu" reservoir location

## Təltifləri
* Fəxri fərman — Azərbaycan Milli Elmlər Akademiyası Rəyasət Heyətinin 01 aprel 2022-ci il tarixli qərarı ilə elmi və elmi-təşkilatı fəaliyyətində fərqləndiyinə görə 27 Mart-Elm Günü münasibətilə təltif olunub.

## Həmçinin bax
* AMEA nəzdində Respublika Seysmoloji Xidmət Mərkəzi
* Azərbaycanın seysmik stansiyaları
* Zəlzələlərin təsnifatı
* Qurban Yetirmişli
* Tahir Məmmədli
* Vüsalə Rafiqqızı (Hüseynova)
* Etibar Qaravəliyev (Geofizik)

## İstinadlar

## Xarici keçidlər

* "Əsas Məsələ" verilişi — 09.02.2023-cü il